ROMÂNIA                                                                                                 
JUDEŢUL VRANCEA 
CONSILIUL JUDEŢEAN 

HOTĂRÂREA nr. 259 
 din 5 noiembrie 2026

[bookmark: _Hlk45621871]privind:  emiterea acordului pentru includerea obiectivului de investiții „Consolidare, reabilitare și creștere a eficienței energetice a Corpului Cămin Internat - Centrul Școlar de Educație Incluzivă Măicănești, județul Vrancea” în Programul național de investiții „Școli sigure și sănătoase” și asumarea obligațiilor ce revin beneficiarului

Consiliul  Județean  Vrancea,
- având în vedere referatul Serviciului Dezvoltare, Investiții și Finanțări  nr. 201/32570 din 03.11.2026  privind emiterea acordului pentru includerea obiectivului de investiții „Consolidare, reabilitare și creștere a eficienței energetice a Corpului Cămin Internat - Centrul Școlar de Educație Incluzivă Măicănești, județul Vrancea” în Programul național de investiții „Școli sigure și sănătoase” și asumarea obligațiilor ce revin beneficiarului;
- luând în considerare:
· adresa Ministerului Dezvoltării, Lucrărilor Publice și Administrației nr. 27198/2026, înregistrată la Consiliul Județean Vrancea sub nr. 201/32446 din 02.11.2026,  prin care solicită Unității Administrativ Teritoriale Județul Vrancea acordul privind includerea obiectivului de investiții în vederea finanțării prin Programul național de investiții “Școli sigure și sănătoase”;
· Ordinul Ministrului Dezvoltării, Lucrărilor Publice și Administrației nr. 626/2023 privind aprobarea listei obiectivelor de investiții propuse spre finanțare prin Programul național de investiții „Școli sigure și sănătoase”, cu modificările și completările ulterioare, inclusiv cele aduse prin Ordinul nr. 1315/20.10.2026;
· Hotărârea nr. 61 din 09.10.2026 emisă de Consiliul de Administrație al Centrului Școlar de Educație Incluzivă Măicănești;
- ținând cont de prevederile art. 1, art. 4, art. 5, art. 8 alin. (3) - (5), art. 10 din Ordonanța de urgență a Guvernului nr. 7/2023 pentru aprobarea Programului național de investiții „Școli sigure și sănătoase”, adoptată prin Legea nr. 235/2023, cu modificările și completările ulterioare;
- în conformitate cu dispozițiile art. 6 alin. (3) și (4) din Normele metodologice pentru punerea în aplicare a prevederilor Ordonanței de urgență a Guvernului nr. 7/2023, aprobate prin Ordinul ministrului dezvoltării, lucrărilor publice și administrației nr. 422/2023, cu modificările și completările ulterioare;
-luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea; 
- în baza  prevederilor art. 173 alin. (1) lit. d) și alin. (5) lit. a) și b) din O.U.G. nr. 57/2019 privind Codul administrativ, cu modificările și completările ulterioare;
- în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art. 1 Emiterea acordului pentru includerea obiectivului de investiții „Consolidare, reabilitare și creștere a eficienței energetice a Corpului Cămin Internat - Centrul Școlar de Educație Incluzivă Măicănești, județul Vrancea”, prevăzut la poziția 589 din anexa la Ordinul Ministrului Dezvoltării, Lucrărilor Publice și Administrației nr. 1315 din 20.10.2026, în cadrul Programului național de investiții „Școli sigure și sănătoase”.

Art. 2 Denumirea obiectivului de investiții având ca obiect realizarea lucrărilor de consolidare seismică, prevăzut la alin. (1), este „Consolidare, reabilitare și creștere a eficienței energetice a Corpului Cămin Internat - Centrul Școlar de Educație Incluzivă Măicănești, județul Vrancea”. Aceasta va fi utilizată în toate actele administrative/ documentele/documentațiile și alte asemenea, emise cu privire la obiectivul de investiții.

Art. 3  Județul Vrancea, în calitate de beneficiar, se angajează:
a) să asigure finanțarea, din bugetul propriu, a cheltuielilor care nu se finanțează de la bugetul de stat prin program, precum și a cheltuielilor care depășesc valoarea finanțată de la bugetul de stat;
b) să asigure, pe durata execuției lucrărilor, continuitatea activității Centrului Școlar de Educație Incluzivă Măicănești, prin asigurarea de spații pentru cazarea temporară a elevilor din internat și desfășurarea în condiții de siguranță a activității didactice;
c) să asigure întregul suport și să întreprindă toate demersurile necesare în etapele de depunere, contractare, implementare și monitorizare a obiectivului de investiții, cu respectarea legislației în vigoare și a ghidului programului;
d) să nu solicite și să nu obțină finanțare din alte surse publice pentru aceleași lucrări.

Art.4 Imputernicirea Președintelui Consiliului Județean Vrancea să semneze contractul de finanțare, declarațiile și celelalte documente necesare depunerii și implementării obiectivului de investiții prevăzut la art. 1.

Art.5 Aprobarea transmiterii prezentei hotărâri către Ministerul Dezvoltării, Lucrărilor Publice și Administrației, conform prevederilor art. 8 alin. (4) din O.U.G. nr. 7/2023, aprobată prin Legea nr. 235/2023, prin încărcarea acesteia în platforma digitală investitii.mdlpa.ro, la secțiunea dedicată programului.

Art.6 Prevederile prezentei hotărâri vor fi duse la îndeplinire de către Președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.

Președintele
Consiliului Județean Vrancea
Nicușor HALICI
                                                                                               
 

                                                                                              Contrasemnează,
                                                                                     Secretar general al județului
                                                                                                   Raluca Dan
